LĒMUMA PROJEKTS

**Par grozījumu Alūksnes novada pašvaldības domes 28.11.2024. lēmumā Nr.338** **“Par SIA “RŪPE” pamatkapitāla palielināšanu projekta “Infrastruktūras izveide Alūksnē, Alūksnes novadā” Nr.6.1.1.3./1/24/A/006 īstenošanai”**

Pamatojoties uz Pašvaldību likuma 4. panta pirmās daļas 1. punktu, 10. panta pirmās daļas 19. punktu, Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punktu, likuma “Par pašvaldību budžetiem” 24. un 30. pantu, Alūksnes novada attīstības programmas 2022.-2027. gadam Rīcības plāna Rīcības virzienu 1.1. un Uzdevumu 1.5., Rīcības virzienu 3.2., Investīciju plāna 2022.-2027. gadam 1.3.1. punktu,

saskaņā ar Alūksnes novada pašvaldības un Centrālās finanšu un līgumu aģentūras 09.09.2024. Vienošanos par Eiropas Savienības fonda projekta īstenošanu Nr.6.1.1.3./1/24/A/006 “Infrastruktūras izveide Alūksnē, Alūksnes novadā”, un Alūksnes novada pašvaldības un SIA “RŪPE” 15.04.2024. noslēgto Sadarbības līgumu Nr. ANP/1-45.1/24/85 ar, kuru SIA “RŪPE” pievienojusies projektam kā sadarbības partneris,

izdarīt Alūksnes novada pašvaldības domes 28.11.2024. lēmumā Nr.338 “Par SIA “RŪPE” pamatkapitāla palielināšanu projekta “Infrastruktūras izveide Alūksnē, Alūksnes novadā” Nr.6.1.1.3./1/24/A/006 īstenošanai”, sēdes protokols Nr. 18, 15. punkts, šādus grozījumus:

Lēmuma 2. punktu izteikt jaunā redakcijā:

“2. ieguldot atlikušo projekta ERAF attiecināmo izmaksu finansējuma summu indikatīvi 17 516,67 EUR (septiņpadsmit tūkstoši pieci simti sešpadsmit *euro* 67 centi), pēc sadarbības līgumā minēto būvprojektu realizācijas un izmaksu fiksēšanas atbilstoši izpilduzmērījumiem, pēc objekta nodošanas ekspluatācijā.”